Anchete ale inspectorilor de muncă la două firme din judeţul Argeş. Angajaţii acestora erau trataţi ca nişte sclavi, spun oficialii ITM. Oamenii erau încuiaţi în halele de producţie, timp de 8 ore.

Inspectorii ITM Argeş spun ca cele două firme practicau o forma de sclavie modenă. Mai precis, salariaţii celor două societăţi erau incuiaţi la locul de muncă pe toată durata programului.

Vorbim despre angajatele unei croitorii din localitatea Cocu. Acestea erau pur și simplu închise în hala de producţie şi unde s-a intervenit cu ajutorul jandarmilor.

Aceeaşi situaţie a fost găsită şi la o patiserie din Mioveni. Aici, inspectorii ITM Argeş au deschis o anchetă.